MALLISOPIMUS VERKKOMATERIAALIN LISENSOINNISTA v0.91		

1.  Sopijapuolet

1.1	Koulutuksen järjestäjä __________, kotipaikka X

	Yhteystiedot, jäljempänä tässä sopimuksessa "Työnantaja", ja

1.2	Nimi, kotipaikka

	Yhteystiedot, jäljempänä tässä sopimuksessa "Tekijä".

2.  Sopimuksen kohde ja tarkoitus

Sopijapuolten tarkoituksena on sopia tekijänoikeuksista ja muista tekijänoikeuslain (404/1961) mukaisista oikeuksista Tekijän virkatehtävänä / työtehtävänä valmistamaan verkko-opetuksen oppimateriaaliin (verkko-oppimateriaali) siten, että materiaali julkaistaan ns. avoimella tekijänoikeuslisenssillä.

3.   Oikeudet oppimateriaaliin

3.1	Tekijä lisensoi valmistamansa verkko-opetusmateriaalin Creative Commons _____ -lisenssillä , joka löytyy tämän sopimuksen liitteestä 1. Lisensoinnista  ei makseta Tekijälle erillistä korvausta. 

3.1.1	Valmistettaessa oppimateriaalista kappaleita tai yhdisteltäessä oppimateriaalia muuhun aineistoon on oppimateriaalin tai oppimateriaalista lainatun osan tekijä mainittava teoksen käytön yhteydessä hyvän tavan ja lisenssin ehtojen  mukaisesti. Koulutuksen järjestäjän on muutoinkin kunnioitettava Tekijän tekijänoikeuslain mukaisia moraalisia oikeuksia.

3.2	Lisensointi  ei rajoita Tekijän oikeutta itse hyödyntää oppimateriaaliaan eikä Tekijän oikeutta luovuttaa käyttöoikeuksia toiselle esimerkiksi kaupallisella lisenssillä, jolleivät sopijapuolet toisin kirjallisesti sovi. 

4.  Tekijän velvollisuudet 

	Tekijän velvollisuutena on huolehtia tarvittavien lupien hankinnasta kolmansien tahojen aineistojen käyttöön. Tällaisia aineistoja saadaan sisällyttää oppimateriaaliin vain, jos Työnantajan edustaja on antanut suostumuksensa käyttöoikeuksien hankintaan tämän Sopimuksen ja valitun lisenssin edellyttämässä laajuudessa. 

5.  Opiskelijoiden käyttöoikeudet

	Koulutuksen järjestäjä sitoutuu huolehtimaan siitä, että opiskelijoille kerrotaan, millä ehdoilla Aineistot on lisensoitu ja mitä oikeuksia ja velvollisuuksia lisenssistä seuraa.
							
6.  Sovellettava laki ja erimielisyyksien ratkaisu

6.1	Tähän sopimukseen sovelletaan Suomen lakia.

6.2	Tästä sopimuksesta aiheutuvat erimielisyydet pyritään ensisijaisesti ratkaisemaan sopijapuolten välisin neuvotteluin. Mikäli sopijapuolet eivät pääse sovinnolliseen ratkaisuun, ratkaistaan erimielisyydet _____________ käräjäoikeudessa. 

7.  Sopimuksen voimaantulo

Tämä Sopimus tulee voimaan, kun molemmat sopijapuolet ovat sen allekirjoittaneet. 

8.  Sopimuskappaleet

	Tätä Sopimusta on laadittu kaksi (2) samasanaista kappaletta, yksi kummallekin Sopijapuolelle.

9.  Paikka, päiväys ja allekirjoitukset

	___________________, ___________ kuun ________ päivänä 2001

	Tekijä					Koulutuksen järjestäjä

	______________________		________________________